作者:殷寅
標題:銓試後徵山別業寄源侍禦
內容:別業在徵山，登高望畿甸。嚴令天地肅，城闕如何見。藹藹王侯門，華軒日遊衒。幸逢休明代，山虜尚交戰。投策去園林，率名皆拜選。聖君性則哲，濟濟多英彥。裴楷能清通，山濤急推薦。謏才甘自屏，薄伎忝餘眷。雖承國士恩，尚乏中人援。疇昔相知者，今茲秉天憲。朱紱何赫赫，繡衣複蔥蒨。